สวัสดีค่ะ ช่วง4-5วันมานี้มีอาการท้องอืด คลื่นไส้แต่ไม่อาเจียน และไม่อยากอาหารค่ะ คือกินได้ไม่กี่คำก็แน่นท้องแล้ว ไปหามาแล้วค่ะให้ยาเกี่ยวกับรักษากระเพาะมากินแต่ไม่หายค่ะ ตอนแรกกังวลว่าจะตั้งครรภ์ เพราะประจำเดือนรอบที่ผ่านมา2-4เม.ย.มาน้อยกว่าปกติค่ะ วันแรกมาเต็ม2แผ่น วันที่2-3มาน้อยค่ะ(ปกติจะเป็น4-5วัน) เลยทำการตรวจปัสสาวะไป4ครั้งแล้ว(ปัสสาวะแรกตอนเช้า) ขึ้น1ขีดทุกครั้งค่ะ แบบนี้ผลน่าเชื่อถือได้ไหมคะ แล้วจำเป็นต้องไปตรวจเลือดที่รพ.ไหมคะ
สวัสดีค่ะ อาการท้องอืด คลื่นไส้ แต่ไม่อาเจียนนั้น อาจจะมีสาเหตุได้จากหลายอย่างเช่น ท้องอืดจากมีลมหรือน้ำในช่องท้องมากเกินไป จากอาหารที่รับประทาน ลำไส้อักเสบ ลำไส้อุดตันกรณีเคยผ่าตัดหน้าท้องมาก่อน หรือการมีก้อนเนื้องอกที่อวัยวะภายในช่องท้อง การมีกระเพาะอาหารอักเสบ/แผลในกระเพาะอาหารก็เป็นไปได้เช่นกัน ซึ่งการจะแยกโรคต่างๆเหล่านี้ ควรได้รับการตรวจร่างกายทางหน้าท้องร่วมกับเอ็กซเรย์หน้าท้องร่วมด้วยถ้าจำเป็นส่วนการตั้งครรภ์นั้น ไม่ได้มีอาการอะไรที่ชัดเจนมากนักในช่วง 1-2 เดือนแรกค่ะ อาการแพ้ท้องนั้นก็ไม่ได้ใช้ยืนยันการตั้งครรภ์ ควรยืนยันด้วยชุดตรวจครรภ์ทางปัสสาวะที่ให้ผลบวกได้ 10-14 วันหลังปฏิสนธิ หากเลยเวลาดังกล่าวมาแล้ว ผลจะค่อนข้างแน่นอนแล้ว แต่ถ้าไม่สบายใจสามารถไปยืนยันอีกครั้งที่รพ.ได้ค่ะเบื้องต้นรับประทานอาหาารอ่อนๆที่ย่อยง่าย เดินช้าๆให้ลำไส้บีบตัวได้ดี ไม่กินอาหารมากเกินไปในแต่ละมื้อ กินยาแก้คลื่นไส้อาเจียนได้